Domstolens kendelse (Sjette Afdeling) af 26. september 2019 – Wallonische Region
(Sag C-315/19)
»Præjudiciel forelæggelse – arbejdskraftens frie bevægelighed – færdsel – indregistrering af motorkøretøjer – fører med bopæl i en medlemsstat – køretøj, der er registreret i en anden medlemsstat – køretøj stillet arbejdstager til rådighed af denne arbejdsgiver etableret i denne anden medlemsstat – forpligtelse på stedet til at fremlægge bevis for den forskriftsmæssige brug af et sådant køretøj under en kontrol – proportionalitet«
Fri bevægelighed for personer – arbejdstagere – restriktioner – arbejdstagere på det nationale område, som er ansat i en anden medlemsstat – brug af et køretøj, der er forsynet med en udenlandsk nummerplade – national ordning, hvorefter det under bødestraf fastsættes en forpligtelse til på stedet at fremlægge bevis for forskriftsmæssig brug af køretøjet – ikke tilladt – berettigelse – foreligger ikke – tilsidesættelse af proportionalitetsprincippet
(Art. 45 TEUF)
(jf. præmis 23, 27-31 og 33-36 samt konkl.)
Konklusion
Artikel 45 TEUF skal fortolkes således, at denne bestemmelse er til hinder for en medlemsstats lovgivning, hvorefter en person, der har bopæl i denne medlemsstat, udelukkende kan påberåbe sig en undtagelse til forpligtelsen til i denne medlemsstat at indregistrere et køretøj, der er indregistreret i en anden medlemsstat, og som er stillet vedkommende til rådighed af dennes arbejdsgiver, som er etableret i denne anden medlemsstat, såfremt dokumenter, der godtgør, at den pågældende person opfylder betingelserne for anvendelse af denne undtagelse, til stadighed forefindes i dette køretøj.